cyanic-selkie/wikianc huggingface dataset:
ஐஎன்ஜி வைசியா வங்கி
ஐஎன்ஜி வைசியா வங்கி இந்தியாவின் பெங்களூருவை தலைமையிடமாகக் கொண்டு செயற்பட்டுவந்த தனியார் வங்கியாகும். வணிக சேவைகள், தனிநபர் வங்கி உள்ளிட்ட சேவைகளை வழங்கிவந்தது, 1930 முதல் இந்தியாவில் செயல்பட்டுவந்த வைசியா வங்கியினை டச்சு நிறுவனமான ஐஎன்ஜி குழுமம் 2002 ஆம் ஆண்டு வாங்கியதன் மூலம் ஐஎன்ஜி வைசியா வங்கி என்று பெயர் மாற்றப்பட்டது. ஒரு இந்திய வங்கியுடன், ஒரு வெளிநாட்டு வங்கி இணைந்தது இதுவே முதல் முறையாகும். நவம்பர் 20, 2014, இல் ஐ.என்.ஜி வைசியா வங்கியை கோடக் மகிந்தரா வங்கியுடன் இணைக்க முடிவெடுத்தனர். இதனால் கோடாக் மகேந்திரா வங்கி இந்தியாவின் நான்காவது பெரிய தனியார்துறை வங்கியாக மாறியது. 2015 ஆம் ஆண்டு ஏப்ரல் மாதத்தில் இந்திய ரிசர்வ் வங்கி இந்த இணைப்புக்கு ஒப்புதல் வழங்கியது.
மேற்கோள்கள்
பகுப்பு:இந்திய வங்கிகள்
இராவணகதா
வலது|thumb| [[எசுப்பானியாவின் இலான்சரோட்டில் உள்ள காசா மியூசியோ டெல் டிம்பிளில் இந்தியன் இராவணகதா கருவி.]] இராவணகதா (மாறுபட்ட பெயர்கள்: இராவணகத்தா, இராவணகட்டா, இராவணஸ்ட்ரோன், இராவண ஹஸ்த வீணை ) என்பது இந்தியா, பாக்கித்தான், இலங்கை மற்றும் அதைச் சுற்றியுள்ள பகுதிகளில் பயன்படுத்தப்படும் நரம்பினால் இசைக்கப்படும் ஒரு பழங்கால வளைந்த இசைக்கருவியாகும். இது வயலினின் மூந்தையதாகப் பரிந்துரைக்கப்படுகிறது.
கட்டுமானம்
இடது|thumb|185x185px| இந்தியாவின் [[ஜெய்சல்மேர்|ஜெய்சல்மேரில் இராவணகதாவை இசைக்கும் ஒருவர்]] இராவணகதாவின் ஒலி வழங்கும் பகுதியானது ஒரு சுரைக்காயாகவோ, பாதியாக வெட்டப்பட்ட தேங்காய் மட்டையாகவோ அல்லது குழிவான மர உருளையாகவோ, நீட்டப்பட்ட ஆட்டின் சவ்வு அல்லது மற்ற தோலாகவோ இருக்கலாம். மரம் அல்லது மூங்கிலாலன கழுத்துப் பகுதி இணைக்கப்பட்டுள்ளது. ஒன்று மற்றும் நான்கு அல்லது அதற்கு மேற்பட்ட இழுத்துக் கட்டப்பட்ட நரம்பு அல்லது எஃகு சரங்களை ஒரு பாலத்தின் மீது கட்டப்படும். சில மாதிரிகள் பல அதிர்வு சரங்களைக் கொண்டிருக்கலாம். வில் பொதுவாக குதிரைமுடியால் ஆனது. சில மாதிரிகள் நீளத்தில் வேறுபடுகின்றன.
வரலாறு
இந்திய பாரம்பரியத்தில், இராவணகதமானது இலங்கையை ஆண்ட அசுர குல மன்னரான இராவணன் காலத்தில் இலங்கையின் ஹெல மக்களிடையே தோன்றியதாக நம்பப்படுகிறது. புராணத்தின் படி, இராவணன் இந்துக் கடவுளான சிவனுக்கான பக்தியில் இக்கருவியை பயன்படுத்தியதாக நம்பப்படுகிறது. இந்து இதிகாசமான இராமாயணத்தில் இராமனுக்கும் இராவணனுக்கும் இடையிலான போருக்குப் பிறகு, அனுமன் இராவணகதத்துடன் வட இந்தியா திரும்பினார். குறிப்பாக வட இந்தியாவில் இராசத்தானில் உள்ள தெரு இசைக்கலைஞர்கள் மத்தியில் இராவணகதா பிரபலமானது.
மத்தியகால இந்தியாவின் வரலாறு முழுவதும், மன்னர்கள் இசையின் புரவலர்களாக இருந்தனர். இது அரச குடும்பங்களிடையே இக்கருவியின் பிரபலத்தை அதிகரிக்க உதவியது. இராசத்தான் மற்றும் குசராத்தில், இளவரசர்கள் கற்றுக்கொண்ட முதல் இசைக்கருவி இதுவேயாகும். இராசத்தானின் சங்கீத பாரம்பரியம் மேலும் பெண்கள் மத்தியில் இக்கருவியை பிரபலப்படுத்த உதவியது.
கி.பி ஏழாம் மற்றும் பத்தாம் நூற்றாண்டுகளுக்கு இடையில், அரபு வர்த்தகர்கள் இந்தியாவிலிருந்து அருகிலுள்ள கிழக்கிற்கு இராவணஸ்ட்ரோனைக் கொண்டு வந்ததாக சில ஆதாரங்கள் கூறுகின்றன. அங்கு இது அரபு ரெபாப் மற்றும் வயலின் குடும்பத்தின் பிற ஆரம்ப மூதாதையர்களுக்கு அடிப்படை மாதிரியை வழங்கியது.
நவீன பயன்பாடு
ஐரோப்பிய நாட்டுப்புற இசைக்குழுவான ஹெய்லுங் அவர்களின் இரண்டு இசைத் தொகுப்புகளான ஆஃப்னிர் மற்றும் ஃபுதாவில் இராவணகதாவைப் பயன்படுத்துகின்றனர்.
வெளி இணைப்புகள்
பகுப்பு:இலங்கையின் இசைக்கருவிகள் பகுப்பு:இந்திய இசைக்கருவிகள்
திருச்சபையின் தொடக்க காலம்
திருச்சபையின் தொடக்க காலம் என்பது, இவ்வுலகில் கிறிஸ்துவின் திருச்சபை தோன்றி, வளர்ந்து, நிலைபெற்ற காலகட்டத்தைக் குறிக்கிறது. இயேசு உயிர்த்தெழுந்த காலம் (சுமார் கி.பி. 30) முதல் கி.பி. 476ஆம் ஆண்டு வரையிலான காலம் திருச்சபையின் தொடக்க காலம் என்று அழைக்கப்படுகிறது.
காலப் பிரிவுகள்
திருச்சபையின் தொடக்க காலத்தைப் பின்வரும் இரண்டு கட்டங்களாகப் பிரிக்கலாம்:
பகுப்பு:கிறித்தவ வரலாறு
கோவில்குமரெட்டையாபுரம் காளியம்மன் கோயில்
கோவில்குமரெட்டையாபுரம் காளியம்மன் கோயில் தமிழ்நாட்டில் தூத்துக்குடி மாவட்டம், கோவில்குமரெட்டையாபுரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வங்கதேச அறிவாளிகள் படுகொலை (1971)
1971 வங்கதேச அறிவாளிகள் படுகொலை என்பது‍ 1971 இல் கிழக்கு‍ பாக்கிஸ்தானில் (இன்றைய வங்காளதேசம்) வங்காளதேச விடுதலைப் போர் ஆதரவாளர்களாயிருந்த அறிஞர்களைக் கொன்றொழிக்க பாகிஸ்தான் இராணுவத்தாரால் மேற்கொள்ளப்பட்ட நடவடிக்கை ஆகும்.
மார்‌ச்சு‍ 25
சர்ச்லைட் நடவடிக்கையின் முதற்கட்ட நடவடிக்கையாக, 1971 ஆம் ஆண்டு, மார்ச்சு‍ 25 அன்று இரவு டாக்கா பல்கலைக்கழக ஆசிரியர்கள் பலர் கொல்லப்பட்டனர்.
படுகொலையின் பின்னணி
கிழக்கு‍, மேற்கு‍ என இரண்டு‍ பிரிவாக பாகிஸ்தான் இருந்தது. மதத்தால் இசுலாமியரான மக்கள் தேசிய இனத்தால் வேறுபட்டு‍ இருந்தனர். கிழக்கு பாகிஸ்தானில் வங்காளி தேசிய உணர்வு பெருகியது. அந்த நிலையை உருவாக்கியதில் அறிவாளிகளின் பங்கு‍ இருந்தது.
முரண்பாடுகள் முற்றியதால் பாகிஸ்தானில் இருந்து‍ பிரிந்து‍ போவதற்காக 1971 இல் போராட்டம் நடந்தது. இந்தியாவும் அதற்கு‍ ஆதரவு அளித்தது. அப்போது‍ ராணுவ அதிகாரியாக மேஜர் ஜெனரல் ராவ் பர்மன் அலி இருந்தார். அறிவாளி சமூகத்தின் மீது‍ ராணுவம் மற்றும் மதவெறியர்களின் ஆத்திரம் கிளம்பியது. அதனால் பாகிஸ்தான் ராணுவமும் ஜமைத்-இ-இசுலாமி என்ற மதவாத அமைப்பும் இணைந்து‍ செயல்பட்டனர்.
புள்ளி விவரம்
கொல்லப்பட்டவர்களின் விபரம்
ஆதாரங்கள்
பகுப்பு:1971 நிகழ்வுகள் பகுப்பு:வங்காளதேசத்தில் படுகொலைகள்
அகைந்தெ இச்சிலெமா
அகைந்தெ இச்சிலெமா (Hakainde Hichilema, பிறப்பு: 4 சூன் 1962) ஆகத்து 24, 2021 அன்று பதவியேற்ற சாம்பியா நாட்டு 7வது குடியரசுத் தலைவர்; இவர் அந்நாட்டு முதன்மையான வணிகரும் அரசியல்வாதியும் ஆவார். முந்தைய ஐந்து தேர்தல்களிலும் (2006, 2008,2011,2015,2016) தோல்வியுற்ற போதிலும் 2021ல்இ நடைபெற்ற  குடியரசுத் தலைவர் தேர்தலில் 59% வாக்குகளைப் பெற்று வெற்றி பெற்றார். 2006 ஆண்டு முதல் தேசிய வளர்ச்சிக்கான ஐக்கிய கட்சியின் தலைவராக முன்னடத்தி வருகிறார்.
தமது தேர்தல் வெற்றிக்கு முன்னதாக 2015 முதல் 2021 வரை குடியரசுத் தலைவராக விளங்கிய எட்கார் லுங்குவின் முதன்மை எதிர்கட்சித் தலைவராக இருந்தார். 11 ஏப்ரல் 2017 அன்று இச்சிலெமா நாட்டுத் துரோமிழைத்தக் குற்றத்திற்காக கைது செய்யப்பட்டு சிறையில் அடைக்கப்பட்டார். லுங்குவின் இச்செயல் தமது எதிர் கருத்துக்களை நசுக்கும் விதமான சட்டவிரோதப் போக்காக பார்க்கப்பட்டது. இந்தக் கைதிற்கு எதிராக சாம்பியாவிலும் வெளிநாடுகளிலும் பரவலான போராட்டங்கள் நிகழ்ந்தன. இதன்விளைவாக 16 ஆகத்து 2017 விடுதலை செய்யப்பட்டு நாட்டுத் துரோக குற்றச்சாட்டும் விலக்கிக் கொள்ளப்பட்டது.
வெளி இணைப்புகள்
பகுப்பு:1962 பிறப்புகள் பகுப்பு:வாழும் நபர்கள் பகுப்பு:சாம்பியாவின் குடியரசுத் தலைவர்கள்
திருச்சபைத் தந்தையர்
திருச்சபைத் தந்தையர் என்போர், திருத்தூதர்களுக்கு அடுத்த நிலையில் தொடக்க திருச்சபையின் வளர்ச்சிக்கு முக்கியப் பங்காற்றிய கிறிஸ்தவர்கள் ஆவர். இவர்கள் பெரும்பாலும் தொடக்க திருச்சபையின் ஆயர்களாகவும், வழிகாட்டிகளாகவும் இருந்தவர்கள் ஆவர்.
திருத்தூதுவ தந்தையர்
திருத்தூதர்களோடு தொடர்புடைய அல்லது அவர்களது சீடர்களாக இருந்த தொடக்க திருச்சபையின் வழிகாட்டிகள் திருத்தூதுவ தந்தையர் என்று அழைக்கப்படுகின்றனர்.
ரோம் புனித கிளமென்ட்
ரோம் புனித கிளமென்ட் (-கி.பி.97), திருத்தூதர் பேதுருவின் சீடர்களுள் ஒருவர் ஆவார். இவர் புனித பேதுருவிடமிருந்து திருப்பொழிவு பெற்று உரோமையின் ஆயரான இவர், கத்தோலிக்க திருச்சபையின் நான்காவது திருத்தந்தை ஆவார். சுமார் கி.பி.95ல், இவர் கொரிந்தியருக்கு எழுதிய திருமுகம், கிறிஸ்தவ விசுவாசத்தை தெளிவாக எடுத்துரைக்கிறது. உரோமைப் பேரரசன் ட்ராஜன் காலத்தில் தம் கிறிஸ்தவ நம்பிக்கையை முன்னிட்டு, கிளமென்ட் சிறையில் அடைக்கப்பட்டார். அங்கும் இவர் பிற சிறைக் கைதிகளுக்குக் கிறிஸ்துவின் நற்செய்தியை அறிவித்தார். இறுதியாக இவர் ஒரு நங்கூரத்தில் கட்டப்பட்டு, கடலில் ஆழ்த்தி மறைசாட்சியாக கொல்லப்பட்டார்.
அந்தியோக்கு புனித இஞ்ஞாசியார்
அந்தியோக்கு புனித இஞ்ஞாசியார் (-கி.பி.108/115), திருத்தூதர் யோவானின் சீடர்களுள் ஒருவர் ஆவார். அந்தியோக்கியா நகரின் மூன்றாம் ஆயரான இவர், கிறிஸ்துவின் மீதான விசுவாசத்திற்காக கைது செய்யப்பட்டார். இவரைக் கொல்ல உரோமைக்கு இட்டு சென்ற வழியில் இவர் பல கடிதங்களை எழுதியுள்ளார். இக்கடிதங்களின் மூலம் தொடக்க கால கிறிஸ்தவர்களின் விசுவாசம் மற்றும் நம்பிக்கையினைப் பற்றி அறிய முடிகின்றது. இவர் சிங்கங்களுக்கு இரையாக்கப்பட்டு, மறைசாட்சியாக இறந்தார்.
சுமைர்னா புனித பொலிகார்ப்
சுமைர்னா புனித பொலிகார்ப் (கி.பி.69-155), திருத்தூதர் யோவானின் சீடர்களுள் ஒருவர். கிறிஸ்துவின் மீதான விசுவாசத்தில் கிறிஸ்தவர்கள் நிலைத்திருக்க இவர் மிகவும் உழைத்தார். சுமைர்னா ஆயரான இவர், உரோமைப் பேரரசன் மார்க்கூஸ் அவ்ரேலியுஸ் ஆட்சியின் ஆறாம் ஆண்டில் எழுந்த கிறிஸ்தவர்களுக்கு எதிரான கலவரத்தில் பிடிபட்டார். கிறிஸ்துவைப் பழித்து பேசினால் விடுதலை என்ற ஆசை வார்த்தைகளுக்கு இவர் இணங்கவில்லை. இறுதியாக, பொலிகார்ப்பைத் தீச்சூளையில் இட்டு எரிக்க முயன்றனர். நெருப்பு இவரைத் தீண்டாததால், ஈட்டியால் குத்துண்டு மறைசாட்சியாக உயிர் துறந்தார்
பின்வந்த தந்தையர்
திருத்தூதர்கள் காலத்துக்கு பின்வந்த கிறிஸ்தவ வழிகாட்டிகள் இவர்கள்.
புனித பெரிய பேசில்
புனித பெரிய பேசில் அல்லது பசிலியார் (கி.பி.330-379), கப்பதோசியாவைச் சேர்ந்த துறவியாவார். கெசாரியாவில் பிறந்த இவர், தனது வாழ்நாளில் எகிப்திய பாலைநிலத்தின் வனத்துறவிகளை தரிசித்தார். கி.பி. 358ல் அனட்டோலியாவில் இருந்த துறவற மடத்தில் சேர்ந்தார். ‘சமூக வாழ்வு, உழைப்பு மற்றும் செபம்’ என்ற துறவற விதியை ஏற்படுத்தினார். பின்னாளில், ஒரு துறவற சபையையும் ஏற்படுத்தினார். 370ஆம் ஆண்டு, இவர் செசாரியாவின் ஆயராகத் தேர்ந்தெடுக்கப்பட்டார்.
மிலன் புனித அம்புரோஸ்
மிலன் புனித அம்புரோஸ் (கி.பி.340-397), பிரான்ஸ் நாட்டில் ஓர் உயர் அதிகாரியின் மகனாகப் பிறந்தார். உரோமையில் கல்வி பயின்று லிகூரியா மாநிலத்தில் ஆளுநரானார். புனித இவர் திருமுழுக்கு பெற ஆயத்த நிலையில் இருந்தபோதே மிலன் நகர மக்கள் இவரைத் தம் ஆயராகத் தேர்ந்தெடுத்தார்கள். புனித அம்புரோஸ் தனது ஆளுகையின்போது ஆரியுஸ் பேதகத்தை மேலை நாடுகளினின்று அகற்றினார். இவர் திருச்சபை சார்ந்த பல நூல்களை எழுதியுள்ளார்; பாடல்கள் பலவற்றையும் இயற்றியுள்ளார்; ‘திருப்பண்ணிசையின் தந்தை’ எனவும் போற்றப்படுகிறார். புனித அகஸ்டீன் மனந்திரும்ப உதவியவர் இவரே.
புனித ஜெரோம்
புனித ஜெரோம் அல்லது எரோணிமு (கி.பி.347-419), தல்மேசியாவில் பிறந்து உரோமையில் கல்வி பயின்ற போது மனந்திரும்பினார். கி.பி. 377ல் குருவாகி கீழை நாட்டு மொழிகளைப் பயின்றார். இவர் பெத்லகேமுக்குச் சென்று, விவிலியம் முழுவதையும் முதல் முறையாகத் இலத்தீனில் மொழிபெயர்த்தார். அதற்கு எளிமையான விளக்க உரையும் எழுதினார். இவர் செய்த மொழிபெயர்ப்புப் பிரதி ‘உல்காத்தா’ என்று பெயர் பெறுகிறது.
ஹிப்போ புனித அகஸ்டீன்
ஹிப்போ புனித அகஸ்டீன் (கி.பி.354-430), ஆப்பிரிக்காவில் தகாஸ்தே என்னும் ஊரில் பிறந்தார். இளம் வயதில் தீய வாழ்க்கையிலும் உலக மகிமையிலும் பேரார்வம் கொண்டார். இவர் தன் 29ஆம் வயதில் இத்தாலிக்குச் சென்று மிலான் நகரின் கலாசாலையில் பணிபுரிந்தார். இவரது தாயார் புனித மோனிக்கம்மாளின் செபத்தாலும் புனித அம்புரோசின் அறிவுரைகளாலும், மனந்திரும்பி திருமுழுக்கு பெற்றார். பின்னர் இவர் குருப்பட்டம் பெற்று, கி.பி. 395ல் ஹிப்போ நகரின் ஆயரானார். இவர் எழுதிய ‘வாழ்க்கை அறிக்கை’ உட்பட பல்வேறு நூல்களில் இறையருளைப் பற்றித் தெளிவாக எழுதியுள்ளார். எனவே இவர் ‘அருளின் அறிஞர்’ என அழைக்கப்படுகிறார். பெலாஜியுஸ் என்பவரின் பேதகத்தைக் கண்டித்து, "மனிதன் மீட்புபெற இறையருள் தேவை" என்று அகஸ்டீன் எடுத்துரைத்தார்.
அலெக்சாந்திரியா புனித சிரில்
அலெக்சாந்திரியா புனித சிரில் (கி.பி.376-444), புனித அத்தனாசியுசுக்குப் பின் அலெக்சாந்திரியா நகரத்தின் ஆயரானார். இவரது காலத்தில் நெஸ்தோரியுஸ் என்ற ஆயர், இயேசுவின் மனிதத் தன்மையையும் மரியாள் கடவுளின் தாய் என்பதையும் மறுத்து பேதகம் ஒன்றை வெளியிட்டார். அதைக் கண்டிக்கக் கூட்டப்பட்ட எபேசு சங்கத்தில் புனித சிரில் முனைந்து செயல்பட்டார். "கிறிஸ்து இறைத் தன்மையும் மனிதத் தன்மையும் கொண்ட ஓர் ஆள்; எனவே, மரியாள் கடவுளின் தாய்" என்ற உண்மையை நிலைநாட்ட சிரில் பல துன்பங்களை ஏற்க வேண்டியிருந்தது.
வெளி இணைப்புகள்
*
அலிகூர் இலட்சுமி நாராயண சுவாமி கோயில்
அலிகூர் இலட்சுமி நாராயண சுவாமி கோயில் தமிழ்நாட்டில் தர்மபுரி மாவட்டம், அலிகூர் என்னும் ஊரில் அமைந்துள்ள பெருமாள் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. சித்திரை மாதம் வருடப்பிறப்பு முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தங்கிரலா சௌமியா
தங்கிராலா சௌமியா (Tangirala Sowmya) என்பவர் இந்திய அரசியல்வாதியும் ஆந்திரப்பிரதேச மேனாள் சட்டமன்ற உறுப்பினரும் ஆவார். இவர் மறைந்த ஆந்திரப் பிரதேச தெலுங்கு தேச அரசியல்வாதியும் மேனாள் சட்டமன்ற உறுப்பினருமான தங்கிரால பிரபாகர ராவின் மகள் ஆவார். சௌமியா எலூரில் உள்ள சி. ஆர். ரெட்டி கல்லூரியில் இளநிலை தொழில்நுட்பக் கல்வியினைப் பயின்றுள்ளார். தங்கிராலா சௌமியா 2014ஆம் ஆண்டு நந்திகாம சட்டமன்றத் தொகுதிக்கு நடைபெற்ற இடைத்தேர்தலில் தெலுங்கு தேசம் கட்சியின் வேட்பாளராகப் போட்டியிட்டு 74,827 வாக்குகள் வித்தியாசத்தில் பெற்று வெற்றி பெற்றார். இந்த இடைத்தேர்தல் இவரது தந்தை தங்கிராலா பிரபாகர ராவ் மாரடைப்பால் மரணமடைந்ததைத் தொடர்ந்து நடத்தப்பட்டது.
மேற்கோள்கள்
பகுப்பு:கிருஷ்ணா மாவட்ட நபர்கள் பகுப்பு:தெலுங்கு தேசம் கட்சி அரசியல்வாதிகள் பகுப்பு:வாழும் நபர்கள்
சிறீகுமார் வர்மா
ஸ்ரீகுமார் வர்மா (Shreekumar Varma) இவர் ஓர் இந்திய எழுத்தாளரும், நாடக ஆசிரியரும், செய்தித்தாள் கட்டுரையாளரும் மற்றும் கவிஞரும் ஆவார். இவர், லேமென்ட் ஆஃப் மோகினி (பெங்குயின், 2000), மரியா`ஸ் ரூம் (ஹார்பர் காலின்ஸ், 2010) மற்றும் கிப்ளிங்ஸ் டாட்டர் (ஆங்கிலோஇங்க், 2018), குழந்தைகள் புத்தகமான டெவில்ஸ் கார்டன் : டேல்ஸ் ஆஃப் பப்புடோம் (பஃபின், 2006), தி மேஜிக் ஸ்டோர் ஆஃப் நு-சாம்-வு (பஃபின், 2009), பழசி ராஜா: தி ராயல் ரெபெல் (மேக்மில்லன், 1997) போன்ற புதினங்களுக்காக நன்கு அறியப்படுகிறார். மேலும் இவர் எழுதிய நாடகங்கள், பைவ் அன்ட் அதர்ஸ் பிளே, மிட்நைட் ஹோட்டல் &அன்ட் அதர்ஸ் பிளே, (தலா மூன்று நாடகங்களின் தொகுப்புகள், இரண்டுமே ஆதிசக்ரித் வெளியிட்டது, 2019) என்பதாகும்.
சுயசரிதை
இவர் 1955 இல் திருவனந்தபுரத்தின் பூஜாபுராவின் சேட்டல்மந்து அரண்மனையில் பிறந்தார். இவரது நான்கு வயதில், இவரது பெற்றோர் கேரளாவை விட்டு வெளியேறி சென்னையில் குடியேறினர். இவர் குட் ஷெப்பர்ட் கான்வென்ட், சென்னை கிறுத்துவக் கல்லூரி உயர்நிலைப் பள்ளி], சென்னைக் கிறித்துவக் கல்லூரி ஆகியவற்றில் படித்தார். அங்கிருந்து ஆங்கில இலக்கியத்தில் முதுகலையும் தத்துவத்தில் முனைவர் பட்டத்தினையும் முடித்தார். பவன் இதழியல் கல்லூரியில் இதழியலும், பொதுஜனத் தொடர்பில் ஒரு பாடத்தையும் செய்தார். பள்ளி நாடகங்களிலும் கல்லூரியில் நாடகங்களிலும் பங்கேற்ற இவர், அகில இந்திய வானொலியில் நிகழ்ச்சிகளிலும் பங்கேற்றார். முமபையில் இந்தியன் எக்ஸ்பிரசு மற்றும் திரைத்துறை இதழில்  (சினிமா டுடே என பெயர் மாற்றப்பட்டது) பணியாற்றினார். மீண்டும் சென்னையில், அவர் ட்ரைடென்ட் என்ற பெயரில் ஒரு பத்திரிகையைத் வெளியிட்டார். மேலும் ஒரு அச்சகமும் ஒரு வெளியீட்டு படைப்பு பயிற்சி பிரிவுடன் தொடர்பிலிருந்தார். பின்னர், சென்னை கிருந்த்துவக் கிறிஸ்தவ கல்லூரியில் ஆங்கில இலக்கியமும் பத்திரிகையும் கற்பித்தார். 13 ஆண்டுகளாக சென்னை கணிதவியல் கழகத்த்தில் ஆங்கிலம் கற்பித்தார். இவர் ஒரு பட்டய உறுப்பினராகவும், சென்னை தென்மேற்கு அரிமா சங்கத்தின் தலைவராகவும் இருந்தார். இவரது தாயார், மறைந்த கார்த்திகை திருநாள் இந்திரா பாய் (1926-2017), திருவிதாங்கூர் அரச குடும்பத்தைச் சேர்ந்தவராவார். இவரது தந்தை, மறைந்த கிளிமானூர் கேரள வர்மா, ஒரு வழக்கறிஞரும், தொழிலதிபரும், கவிஞரும், நாவலாசிரியரும், மொழிபெயர்ப்பாளருமாவார். மேலும் இவர், திருவிதாங்கூரின் கடைசி ஆளும் மகாராணி, சேது லட்சுமி பாய், கலைஞர் ராஜா ரவி வர்மா ஆகியோரின் பேரனும் ஆவார். இவர், மூலம் திருநாள் ராம வர்மா, ரேவதி திருநாள் பாலகோபால் வர்மா ஆகியோருக்குப் பிறகு திருவிதாங்கூர் அரச குடும்பத்தின் மூத்த உறுப்பினர் ஆவார்.
இவர் தனது மனைவி கீதாவுடன் சென்னையில் வசித்து வருகிறார். மேலும் முழுநேர எழுத்தாளராக இருக்கிறார். இவருக்கு விநாயக் வர்மா, கார்த்திக் வர்மா என்ற இரண்டு மகன்களும், உள்ளனர். இவர் கலைஞர் ருக்மிணி வர்மாவின் உறவினராவார்.
ஊ. ஒ. ஆ. பள்ளி, ஊத்துக்குளி
தமிழ்நாட்டின் திருப்பூர் மாவட்டத்தைச் சேர்ந்த ஊத்துக்குளி ஊராட்சி ஒன்றிய ஆரம்பப் பள்ளி ஒரு அரசுப் பள்ளி. இப்பள்ளி நூறாண்டுகளைக் கடந்துள்ளது. 2010ஆம் ஆண்டின் மாநிலச் சிறந்த பள்ளிக்கான விருது, காமராசர் விருது (பள்ளிக்கல்வித் துறை), மாவட்ட அளவில் சிறந்த பள்ளிக்கான இந்தியச் சுடர் விருது ஆகிய விருதுகளைப் பெற்றுள்ளது. இப்பள்ளியில் தமிழ் மற்றும் ஆங்கில வழிக் கல்வி உண்டு. 6 ஆசிரியர்கள் பணிபுரியும் இப்பள்ளியில் 234 மாணவர்கள் படிக்கின்றனர். இப்பள்ளி மாதிரிப் பள்ளியாகவும் செயற்படுகிறது.
மேற்கோள்கள்
பகுப்பு:தமிழ்நாட்டு ஊராட்சி ஒன்றிய துவக்கப் பள்ளிகள் பகுப்பு:திருப்பூர் மாவட்டத்திலுள்ள அரசுப் பள்ளிகள்
இதய நரம்பு
இதய நரம்பு (Cardiac nerve) இதயத்துடன் தொடர்புடைய தானியக்க நரம்புகள் ஆகும். இவை:
உடற்கூறியல்
பின்வரும் தொடர்புடன் நரம்புகள் கழுத்தின் வேர்ப் பகுதி வரை செல்கின்றன:
பின்புறம்: "முதுகெலும்பு உடல்களின் முன்னோக்கி மேற்பரப்பைக் கொண்ட முன்தோல் குறுக்கம்"
மேல்: "பொதுவான கரோடிட் தமனி"
பக்கவாட்டு: "பரிவு நரம்பு தண்டு"
பாசக்கயிறு
இந்து தொன்மவியலின் அடிப்படையில் பாசக்கயிறு என்பது யமனின் ஆயுதமாகும். இந்த ஆயுதத்தினை பயன்படுத்தி உலக உயிர்களின் வாழ்நாள் முடியும் எமன் உயிரினை உடலிருந்து எடுப்பதாக நம்பப்படுகிறது.
தலவரலாற்றில் பாசக்கயிறு
மயிலாடுதுறை மாவட்டத்தில் திருக்கடையூர் அமிர்தகடேஸ்வரர் சிவாலயத்தில் உள்ள லிங்கத்தில் பாசக்கயிறு தடம் பதிந்துள்ளது.
காண்க
சிவ தனுசு
அம்பத்தூர் ஏரி
பகுப்பு:சென்னை ஏரிகள்
பாசக்கயிறு
வெளி இணைப்புகள்
பகுப்பு:இந்து தொன்மவியல் ஆயுதங்கள்
முக்ரிஸ் மகாதீர்
முக்ரிஸ் மகாதீர் (ஆங்கிலம்: Mukhriz Mahathir; மலாய்: Dato' Seri Utama Mukhriz bin Tun Dr. Mahathir; ஜாவி: محاضر; مخرج بن சீனம்: 慕克里·马哈迪) (பிறப்பு: 25 நவம்பர் 1964) என்பவர் ஒரு மலேசிய அரசியல்வாதி; மலேசியா கெடா மாநிலத்தின் மந்திரி பெசார் எனும் முதலமைச்சர் (Menteri Besar of Kedah) பதவியை இரு முறை வகித்தவர் ஆகும்.
மே 2013 முதல் பிப்ரவரி 2016 வரையில் கெடா மாநிலத்தின் 11-ஆவது மந்திரி பெசார்; மீண்டும் மே 2018 முதல் மே 2020 வரையில் 13-ஆவது மந்திரி பெசார் என இரு முறை முதலமைச்சராகப் பணியாற்றியவர்.
முன்னாள் பிரதமர்கள் அப்துல்லா அகமது படாவி (Abdullah Badawi) மற்றும் நஜீப் ரசாக் (Najib Razak) ஆகியோரின் பாரிசான் நேசனல் (Barisan Nasional) (BN) நிர்வாகத்தின் கீழ், மார்ச் 2008 முதல் மே 2013 வரை; மலேசிய பன்னாட்டு வணிகம் மற்றும் தொழில் துறை துணை அமைச்சராகவும் (Deputy Minister of International Trade and Industry) பணியாற்றினார்.
பொது
முக்ரிஸ் மகாதீர், மலேசியாவின் 4-ஆவது, 7-ஆவது பிரதமரான மகாதீர் முகமதுவின் மூன்றாவது மகன் ஆவார். மலேசிய வரலாற்றில் இரண்டு வெவ்வேறு அரசியல் கட்சிகள் மற்றும் அரசியல் கூட்டணிகளைப் பிரதிநிதித்த இரண்டு மந்திரி பெசார்களில் இவரும் ஒருவர் ஆகும்.
இவர் தன் தந்தையார் மகாதீர் முகமதுவுடன்; பாரிசான் நேசனல் கூட்டணியின் ஓர் அங்கமான அம்னோவின் (UMNO) உறுப்பினராக இருந்தார். 2016-இல் பெர்சத்து உருவாகும் வரையில் இவரும் இவரின் தந்தையாரும் அம்னோவின் உறுப்பினர்களாக இருந்தனர்.
பின்னர் ஆகத்து 2020-இல் உள்நாட்டு போராளிகள் கட்சி (Homeland Fighters' Party) (PEJUANG) நிறுவப்பட்டது. அப்போது இருந்து இவர் அந்தக் கட்சியின் நிறுவன உறுப்பினராகவும்; முதல் தலைவராகவும் இருந்து வருகிறார்.
சட்டமன்ற நாடாளுமன்ற உறுப்பினர்
அத்துடன் மார்ச் 2008 முதல் மே 2013 வரை; மே 2018 முதல் அக்டோபர் 2022 வரை, ஜெர்லூன் நாடாளுமன்ற உறுப்பினராகவும் (Jerlun Federal Constituency) பணியாற்றியுள்ளார். நாடாளுமன்ற உறுப்பினராக மட்டும் அல்லாமல் கெடா மாநிலச் சட்டமன்ற உறுப்பினராகவும் (Kedah State Legislative Assembly) பணிபுரிந்து உள்ளார்.
மே 2018 முதல் கெடா மாநிலத்தின் ஜித்ரா தொகுதிக்கான (Jitra State Constituency) சட்டமன்ற உறுப்பினராகவும்; மே 2013 முதல் மே 2018 வரை ஆயர் ஈத்தாம் தொகுதிக்கான (Ayer Hitam State Constituency) சட்டமன்ற உறுப்பினராகவும் பணியாற்றியுள்ளார்.
தனிப்பட்ட வாழ்க்கை
முக்ரிஸ் மகாதீர், 1987-ஆம் ஆண்டில் தோக்கியோவில் உள்ள சோபியா பல்கலைக்கழகத்தில் (Sophia University) வணிக நிர்வாகத்தில் இளங்கலை பட்டம் பெற்றார். பின்னர் அவர் 1989-ஆம் ஆண்டில், பாஸ்டன் பல்கலைக்கழகத்தில் (Boston University) மற்றோர் இளங்கலைப் பட்டம் பெற்றார்.
முக்ரிஸ் 14 நவம்பர் 1993-இல் புவான் ஸ்ரீ உத்தாமா நோர்சியேட்டா சக்காரியா (To' Puan Seri Utama Norzieta Zakaria) என்பவரை மணந்தார். இவர்களுக்கு நான்கு பிள்ளைகள் உள்ளனர்.
சர்ச்சை
27 ஆகத்து 2020-இல், மீட்பு நடமாட்டக் கட்டுப்பாட்டு ஆணை (Movement Control Order) (MCO) விதிகளை மீறியதற்காக காவல்துறையினரால் கைது செய்யப்பட்டவர்கள் தன்னுடைய மகள் மற்றும் மருமகன் என்று முக்ரிஸ் ஒப்புக்கொண்டார். 2020 ஆகத்து 28-இல், முக்ரிசின் மகள் மீரா அல்யன்னா முக்ரிஸ் (Meera Alyanna Mukhriz), மதியம் 12 மணிக்கு மேல் ஓர் உணவகத்தில் இருந்ததன் மூலம் மீட்பு இயக்கம்-கட்டுப்பாட்டு உத்தரவை (Recovery Movement-Control Order) (RMCO) மீறியதற்காக மன்னிப்பு கோரினார்.
வெளி இணைப்புகள்
பகுப்பு:1964 பிறப்புகள் பகுப்பு:மலேசிய நபர்கள் மலேசிய அமைச்சர்கள் பகுப்பு:மலேசிய முசுலிம் அரசியல்வாதிகள்‎ பகுப்பு:மலேசிய முசுலிம்கள் பகுப்பு:மலேசியாவில் அரசியல் பகுப்பு:மலேசிய அமைச்சர்கள் பகுப்பு:மலேசிய இந்திய நாடாளுமன்ற உறுப்பினர்கள்
ஆரி பாட்டர்
ஆரி பாட்டர் என்பது பிரித்தானிய எழுத்தாளரான ஜே. கே. ரௌலிங் என்பவரால் எழுதப்பட்ட ஏழு கனவுருப் புனைவுப் புதினங்களின் தொகுப்பாகும்.
ஆக்வாட்சு மந்திரவாதப் பள்ளியில் பயிலும் ஆரி பாட்டர் (Harry Potter) மற்றும் அவன் நண்பர்களான ரோன் வீசுளி (Ronald Weasley) மற்றும் எர்மாயினி கிறேஞ்செர் (Hermione Granger) ஆகியோரின் சாகசங்களை இத்தொடர் விவரிக்கிறது.
இத்தொடரின் கதைக்கருவானது, மந்திரவாத உலகத்தை வெல்லுதல், மந்திரவாதிகள் அல்லாதோரை ஆளுதல், தன் எதிரிகளை (குறிப்பாக ஆரியை) அழித்தல், சாகாவரம் பெறுதல் ஆகியவற்றைக் குறிக்கோளாகக் கொண்ட இலோர்டு வோல்டெமோர்ட் (Lord Voldemort) என்ற கொடிய மந்திரவாதியைத் தோற்கடிக்க ஆரி மேற்கொள்ளும் முயற்சிகளை மையமாகக் கொண்டுள்ளது.
சூன் 30, 1997இல் இத்தொடரின் முதல் புதினமான ஆரி பாட்டர் அண்டு த பிலோசபர்சு இசுடோன் (Harry Potter and the Philosopher's Stone) வெளிவந்தபின்னர் இத்தொடருக்கு உலகளாவிய புகழும்,விமர்சனங்களும், வணிகரீதியான வெற்றியும் கிடைத்தது. சூலை 2013 நிலவரப்படி இப்புதினங்கள் 40 கோடி முதல் 45 கோடிப் பிரதிகள் வரை விற்று சாதனை படைத்துள்ளன. மேலும் இவை 73 மொழிகளில் மொழிபெயர்க்கப்பட்டுள்ளன.
இத்தொடரின் இறுதி நான்கு புதினங்கள், வரலாற்றிலேயே மிக விரைவாக விற்பனையான நூல்கள் என்ற சாதனையைப் படைத்தன. இத்தொடரின் இறுதிப் புதினமானது வெளிவந்த 24 மணிநேரத்தில், அமெரிக்க ஐக்கிய நாட்டில் மட்டும் ஏறத்தாழ 1.1 கோடிப் பிரதிகள் விற்றது.
இத்தொடரில் கனவுருப்புனைவு, வயதுக்கு வருதல், பிரித்தானிய பள்ளிக்கூடக் கதையியல், மர்மம், திகில், சாகசம், காதல், மரணம், பாகுபாடு, ஊழல் எனப் பல்வேறு கருத்துகள் அடங்கியுள்ளன.
கதை பிறந்த வரலாறு
1990 ம் ஆண்டில் ஒரு நாள் மக்கள் மிகுந்த தொடருந்தில் மான்செஸ்டரில் இருந்து லண்டன் நோக்கி எழுத்தாளர் ரெளலிங் அவர்கள் பயனித்துக் கொண்டு இருந்தபோதே இந்தக் கதைக்கான எண்ணம் அவர் மனதில் உதித்தது. இதன் போது அந்தக் கருவை மறந்து விடாமல் இருக்க தன் கைக் குட்டையில் அதை எழுதி வைத்து விடுகின்றார். இது பற்றி ரெளலிங் தனது இணையத் தளத்திலும் கூறியுள்ளார்.
அதே நாள் மாலை நேரம் தனது முதலாவது புத்தகமான ஹரிபொட்டர் அன்ட் த பிலோசபர்ஸஸ் ஸ்டோன் என்ற புத்தகத்திற்கான ஆரம்ப வேலைகளை ஆரம்பிக்கின்றார். அத்துடன் தான் எழுத இருக்கும் ஏழு ஹரி பொட்டர் புத்தகங்களின் பாதையை வகுப்பதுடன் பெருமளவான கற்பனைப் பாத்திரங்களையும், கற்பனை மந்திர உலகையும் ஏற்படுத்திக் கொண்டார்.
திட்டம்
ஆரி போட்டர் தொடர்களின் மைய பாத்திரம்- ஆரி போட்டர் ஆகும். இவன் தன் சிறு வயதில் தன்னுடைய சகோதரன் - டட்லி, பெரியம்மா( ஆரியினுடைய அம்மாவின் உடன்பிறந்த சகோதரி)- பெடூனியா மற்றும் பெரியப்பா- வெர்னன் டர்ச்லீ ஆகியோருடன் லிட்டில் விஞ்சிங் என்னும் கற்பனை நகரில் வசித்து வருகிறான். அவனுடைய 11 ஆம் வயதில், அவன் ஒரு மந்திரவாதி என்னும் தகவலும் அவனுடைய பெற்றோரும் (ஜேம்ஸ் மற்றும் லிலி போட்டர்) புகழ் பெற்ற மந்திரவாதிகள் என்னும் தகவலும் ஆரி போட்டருக்கு தெரிய வருகிறது.
இந்தத் தகவலை அடுத்து ஆகவார்ட்ஸ் மந்திர பள்ளியில் ஒரு மாணவனாகிறான். ஆரம்பத்தில், அவனுடைய பெரியம்மாவும் பெரியப்பாவும் இந்த முடிவிற்கு அனுமதி வழங்க மறுக்கிறார்கள்; இறுதியில் தோல்வியடைகிரார்கள்.
ஆகவார்ட்ஸ் மந்திர மற்றும் சூனிய பள்ளி, ஸ்காட்லாண்டு நகரில் உள்ள ஒரு கற்பனை பள்ளிக்கூடம் ஆகும்.
ஆரி, இப்பள்ளியில் பயிலும் பொழுது பல வகையான நிகழ்வுகளை சந்திக்கிறான். அவன் இப்புத்தகத்தில் ஒரு வீரம் மிகுந்து மாணவனாகவும், நண்பர்களை நேசிக்கும் மாணவனாகவும், தன் வயதையொத்த அனைத்து குழந்தைகளும் மேற்கொள்ளும் சவால்கள், உணர்ச்சிகள், ஆசைகள், அறிவற்ற மோகம் போன்றவற்றை மேற்கொள்கிறான்.
ஆரம்ப காலங்கள்
ஆரி போட்டர் தொடர்களின் முதலாம் புத்தகம்- ஆரி போட்டர் அண்ட் த பிலாசபார்ஸ் இச்டோன்.
வெளி இணைப்புகள்
உத்தியோக பூர்வ தளங்கள்:
ஏனைய மூலங்கள்:
பகுப்பு:ஆரி பாட்டர் பகுப்பு:ஆரி பாட்டர் புதினங்கள் பகுப்பு:1997 அறிமுகங்கள்
சப்பரம்
சப்பரம் என்பது இந்து சமய கோயில்களில் இறைவன் உலா வருகின்ற வாகனமாகும்.
வாகன அமைப்பு
கனமற்ற கூரையைத் தாங்கி, நான்கு தூண்களைக் கொண்ட ஒரு எளிய மேடையாக இந்த வாகனம் வடிவமைக்கப்படுகிறது. விமான வாகனத்தில் கூரை அமைப்பிற்கு மேல் கோபுரம் அமைக்கப்பட்டிருக்கும்.
சப்பரத்தின் தூணில் இறைவனை அலங்கரிக்க உபயோகிக்கப்படும் மலர்கள் மற்றும் ஆபரணங்களுக்கு ஏற்ப துணியின் நிறத்தை தேர்ந்தெடுத்து சுற்றுகின்றனர். சிகப்பு, வெள்ளை, பச்சை நிற துணிகளை பொதுவாக சுற்றுகின்றனர்.
ஆதாரங்கள்
பகுப்பு:இந்துக் கடவுள் வாகனங்கள்
சந்திரவதி (இராஜஸ்தான்)
சந்திரவதி (Chandravati) சந்திரோதி என்று பிரபலமாக அறியப்படும் இது, இந்தியாவின் இராஜஸ்தானில் மேற்கு பனாஸ் ஆற்றங்கரையில் ஆபு சாலைக்கு அருகில் அமைந்துள்ள ஒரு கிராமம் ஆகும். பண்டைய காலங்களில் இது ஒரு விரிவான நகரமாக இருந்தது. தற்போதைய கிராமங்களான தத்தானி, கிவேர்லி, காரடி மற்றும் சாந்த்புரா அதன் புறநகர்ப் பகுதிகளாக இருந்தன. பழைய இடிபாடுகளான கோயில்கள், தோரணங்கள் மற்றும் பெரிய பரப்பளவில் சிதறிக் கிடக்கும் உருவங்கள், அதன் கடந்த காலப் பெருமைக்குச் சான்று பகர்கின்றன.
வரலாறு
வலது|thumb| சந்திரவதியில் காணப்படும் 13 ஆம் நூற்றாண்டின் சிதிலமடைந்த சைனக் கோவிலின் தூண்கள். 1866 இல் வரையப்பட்டது பரமாரர்கள் சந்திரவதியை நிறுவுவதற்கு முன்பு அந்த இடத்தில் ஒரு பெரிய குடியேற்றம் இருந்ததாக தொல்பொருள் ஆய்வுகள் தெரிவிக்கின்றன. சந்திரவதியை சந்திரவதியின் பரமாரர்கள் ஆட்சி செய்தனர். சிந்துராஜா என்பவர் பத்தாம் நூற்றாண்டின் முற்பகுதியில் இப்பகுதியை ஆண்ட முதல் பரமாரா ஆட்சியாளர் ஆவார்.
கி.பி 1024 இல், பதானைத் தாக்க இராஜஸ்தான் வழியாகச் சென்றபோது கசினியின் மகுமூதுவால் சந்திரவதி தாக்கப்பட்டு சூறையாடப்பட்டது. கிபி 1192 இல் பிருத்திவிராச் சௌகானைத் தோற்கடித்த பிறகு, முஸ்லிம் இராணுவமும் சந்திரவதியைத் தாக்கியது.
கலையும் இலக்கியமும்
சந்திரவதியில் ஏராளமான கோவில்கள் இருந்தன. முக்கியமாக சிவன் மற்றும் சைனக் கோவில்கள் இருந்தன.
பத்தொன்பதாம் நூற்றாண்டில் இந்தப் பகுதிக்குச் சென்ற பல ஐரோப்பிய அறிஞர்கள் எஞ்சியிருக்கும் கலை மாதிரிகள் பற்றி எழுதியுள்ளனர். ஜேம்ஸ் டோட் மேற்கிந்தியாவில் தனது பயணங்கள் என்ற நூலில் இந்தக் கோயில்களில் சிலவற்றின் படங்களைக் கொடுத்துள்ளார். 1824 இல் சார்லஸ் கொல்வில் மற்றும் அவரது குழுவினர் சந்திரவதிக்கு விஜயம் செய்து வெவ்வேறு அளவுகளில் இருபது பளிங்குக் கட்டிடங்களைக் கண்டனர். பிரம்மாவுக்கு ஒரு கோயில் செழுமையான மற்றும் நேர்த்தியாகச் செதுக்கப்பட்ட சிற்பங்கள் மற்றும் ஆபரணங்களால் அலங்கரிக்கப்பட்டிருந்தது. மற்றொரு அறிஞரான பெர்குசன், இரண்டு தூண்களும் ஒரே மாதிரியாக இல்லாத அளவுக்கு விவரங்கள் மற்றும் வகைகளில் தூண்கள் மிகவும் அலங்கரிக்கப்பட்டுள்ளன எனக் கூறுகிறார்.
தற்போது ஒரு கோவில் கூட ஒழுங்காக இல்லை. பழைய கோயில்களின் துண்டுகள் அகற்றப்பட்டு தொலைதூர நகரங்களில் உள்ள கோயில்களில் பயன்படுத்தப்பட்டன. சுதந்திரத்திற்கு முன்பு ராஜ்புதனா மால்வா ரயில்வேயின் ஒப்பந்தக்காரர்களால் பல நினைவுச்சின்னங்கள் அழிக்கப்பட்டன. அபு சாலை தொழிற்பேட்டை விரிவாக்கம் செய்யப்பட்டு, பாலன்பூர்-அபு சாலை நெடுஞ்சாலை கட்டப்பட்டபோது மீதமுள்ளவை திருடப்பட்டன அல்லது அழிக்கப்பட்டன. இது பண்டைய தளத்தை இரண்டு பகுதிகளாகப் பிரித்தது.
உசாத்துணை
பகுப்பு:இராஜஸ்தான் வரலாறு பகுப்பு:Coordinates on Wikidata பகுப்பு:இந்திய வரலாறு பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
அரைநிறைவெண்
எண் கோட்பாட்டில், அரைநிறைவெண் (semiperfect number) அல்லது போலிநிறைவெண் (pseudoperfect number) என்பது தனது அனைத்து தகு வகுஎண்கள் அல்லது சில தகு வகுஎண்களின் கூட்டுத்தொகைக்குச் சமமாகவுள்ள ஒரு இயல் எண் ஆகும். தனது அனைத்துத் தகு வகுஎண்களின் கூட்டுத்தொகைக்குச் சமமாகவுள்ள அரைநிறைவெண் ஒரு நிறைவெண் ஆகும்.
முதனிலை அரைநிறைவெண்கள்
ஒரு அரைநிறைவெண்ணின் தகு வகுஎண்கள் எவையும் அரைநிறைவெண்களாக இல்லையென்றால் அந்த அரைநிறைவெண் முதனிலை அரைநிறைவெண் எனப்படும்.
சில துவக்க முதனிலை அரைநிறைவெண்கள்:
முதனிலை அரைநிறைவெண்கள் முடிவிலா எண்ணிக்கையில் உள்ளன. 2m, 2m+1 இரண்டுக்கும் இடைப்பட்டப் பகாஎண் p எனில், 2mp வடிவ எண்களனைத்தும் முதனிலை அரைநிறைவெண்களாகும். ஆனால் முதனிலை அரைநிறைவெண்கள் இந்த ஒரு வடிவில் மட்டும் அமைவதில்லை. இதற்கு எடுத்துக்காட்டு 770 ஆகும். ஒற்றை முதனிலை அரைநிறைவெண்கள் முடிவிலா எண்ணிக்கையில் உள்ளன. அவற்றுள் மிகச்சிறியது 945.
வெளியிணைப்புகள்
பகுப்பு:முழுஎண் தொடர்வரிசைகள்
நத்தம் பாளையம்
நத்தம் பாளையம் திண்டுக்கல் மாவட்டத்தில் அமைந்துள்ள ஊர். நாயக்கர்கள் ஆட்சிக்காலத்தில் பாளையமாக இருந்தது. கி. பி. 10 ஆம் நூறாண்டில் பிராமணர்களும், வணிகர்களும் வாழ்ந்த பகுதியாக இது இருந்து வந்தது. கி.பி. 11 நூற்றாண்டில் ஆட்சி செய்த சுந்தர சோழ பாண்டியன் பிராமணர்களுக்கும், வணிகர்களுக்கும் இப்பகுதியில் பல மானியங்களை தந்துள்ளதாக கல்வெட்டு கூறுகிறது. ”நத்தம்” பகுதியை விஜயநகரப் பேரரசின் நாயக்க மன்னர்கள் ஆட்சிக்காலத்தில் லிங்க நாயக்கர் ஆட்சி செய்துள்ளார். இவர் கட்டிய கோட்டை இன்றும் இடிந்த நிலையில் உள்ளது, பிறகு இப்பகுதிக்கு காவலுக்காக கள்ளர் மற்றும் வலயர்களை நியமித்துள்ளார்.
வெளி இணைப்புகள்
பகுப்பு:குறுநில மன்னர்கள் பகுப்பு:திண்டுக்கல் மாவட்டத்தில் உள்ள கிராமங்கள்
வீரசோழபுரம் (கள்ளக்குறிச்சி)
வீரசோழபுரம் ( Veeracholapuram ) தமிழ்நாட்டின் கள்ளக்குறிச்சி மாவட்டம், கள்ளக்குறிச்சி வட்டத்தில் உள்ள தியாகதுர்கம் குறுவட்டத்தில் அமைந்த ஒரு வருவாய் கிராமம் ஆகும். கள்ளக்குறிச்சி ஊராட்சி ஒன்றியத்தில் உள்ள வீரசோழபுரம் ஊராட்சியில் அமைந்த வீரசோழபுரத்தில் கரும்பு, நெல் போன்ற பயிர்கள் பயிரிடப்படுகிறது. இவ்வூரில் மணிமுத்தா ஆறு பாய்கிறது. இவ்வூரில் 1,000 ஆண்டுகள் பழமை வாய்ந்த வீரசோழபுரம் அர்த்தநாரீஸ்வரர் கோயில் உள்ளது.
வீரசோழபுரம் அர்த்தநாரீஸ்வரர் கோயில் நில வழக்கு
இந்த வழக்கு ஏற்கனவே சென்னை உயர் நீதிமன்றத்தில் விசாரணைக்கு வந்தபோது, நிலத்தை மதிப்பீடு செய்ய இரு குழுக்களை நீதிமன்றம் நியமித்ததுடன், நீதிமன்ற அனுமதியின்றி கட்டுமானப் பணிகளை மேற்கொள்ளக் கூடாது என தெரிவித்திருந்தது. இரு குழுக்களின் மதிப்பீடும் குறைவாக இருப்பதாக மனுதாரர் ரங்கராஜன் நரசிம்மன் முறையிட்டபோது, 6 மதிப்பீட்டாளர்களைப் பரிந்துரைக்க அவருக்கு சென்னை உயர் நீதிமன்றம் உத்தரவிட்டது. இந்த வழக்கு சென்னை உயர் நீதிமன்ற தலைமை நீதிபதி சஞ்ஜிப் பானர்ஜி தலைமையிலான அமர்வு முன் மீண்டும் விசாரணைக்கு வந்தபோது, மதிப்பீட்டாளர்களை கண்டுபிடிக்க முடியவில்லை என மனுதாரர் தரப்பில் தெரிவிக்கப்பட்டது.
கோவில் நிலத்தை சுதந்திரமாக மதிப்பீடு செய்யும் வகையில் வெளி மாநிலத்தைச் சேர்ந்த மதிப்பீட்டாளர்களைப் பரிந்துரைக்க தமிழக அரசின் தலைமை வழக்கறிஞருக்கு நீதிபதிகள் உத்தரவிட்டனர். மேலும் கோவில் அறங்காவலர்களை நியமிக்க நடவடிக்கை எடுக்க அறிவுறுத்தினர். மேலும் நிலத்திற்கான இழப்பீட்டை முதலில் முடிவு செய்ய வேண்டும் என்றும் நீதிமன்ற அனுமதியின்றி கட்டுமானப் பணிகளை மேற்கொள்ளக் கூடாது என்றும் நீதிபதிகள் கூறினர்.
மேற்கோள்கள்
பகுப்பு:கள்ளக்குறிச்சி மாவட்டத்தில் உள்ள ஊர்களும் நகரங்களும்
செப்பல் வெண்பா
வெண்பா வகையினைக் கூறும் யாப்பருங்கல விருத்தி செப்பல் வெண்பா, வெண்கூ வெண்பா, அகவல் வெண்பா என்று வெண்பா மூன்று வகைப்படும் என்று கூறி விளக்கமும் எடுத்துக்காட்டும் தருகிறது. செப்பல் வெண்பா ஏழு சீர்கள் கொண்டிருக்கும்.
மேற்கோள்
பகுப்பு:யாப்பிலக்கணம்
குவான்சா
குவான்சா (Kwanzaa) அமெரிக்காவில் சில ஆபிரிக்க அமெரிக்கர்களால் ஒரு வாரத்துக்கு கொண்டாடப்படுவரும் ஒரு விழாவாகும். டிசம்பர் 26 முதல் ஜனவரி 1 வரை ஆண்டுதோறும் இவ்விழா கொண்டாடப்படுகிறது. "குவான்சா" என்ற பெயர் சுவாகிலி மொழியில் "மடுன்டா ய குவான்சா" (முதல் பழங்கள்) என்ற சொற்றொடரிலிருந்து வருகிறது. 1966இல் மௌலானா கரெங்கா என்பவர் இவ்விழாவைத் தொடங்கி வைத்தார்.
குவான்சாவின் கொள்கைகள்
இவ்விழாவில் ஆப்பிரிக்க அமெரிக்கர்கள் குவான்சாவின் ஏழு கொள்கைகளில் நாளுக்கு ஒரு கொள்கை கொண்டாடப்படுகின்றனர்.
வரலாறு மற்றும் சொற்பிறப்பியல்
அமெரிக்க பிளாக் பவர் ஆர்வலரும், மதச்சார்பற்ற மனிதநேயவாதியுமான மௌலான கரேங்கா, ரொனால்ட் மெக்கின்லி எவரெட் என்றும் அழைக்கப்படுபவர், குவான்சாவை 1966 ஆம் ஆண்டில் உருவாக்கினார். குறிப்பாக ஆப்பிரிக்க-அமெரிக்க விடுமுறை நாளாக இது கொண்டாடப்படுகிறது. கரேங்காவின் கூற்றுப்படி, குவான்சா என்ற பெயர் சுவாகிலி சொற்றொடரான மாதுண்டா யா குவான்ஸாவிலிருந்து உருவானது. அதாவது "அறுவடையின் முதல் பழங்கள்". என்று பொருள்படும் மிகவும் வழக்கமான சொற்றொடர் வெறுமனே "முதல் பழங்கள்" என்பதாகும். கிழக்கு ஆபிரிக்க மொழியான சுவாஹிலியின் பான்-ஆபிரிக்க மதத்தின் அடையாளமாக அதன் நிலையை பிரதிபலிக்கிறது, குறிப்பாக 1960 களில், மேற்கு ஆபிரிக்காவில் இருந்து  மக்களை அமெரிக்காவிற்கு அழைத்து வந்த அட்லாண்டிக் அடிமை வர்த்தகம் நடத்தப்பட்டதை  பிரதிபலிக்கிறது.
முதல் பழ திருவிழாக்கள் தென்னாப்பிரிக்காவிலும் உள்ளன, டிசம்பர் / ஜனவரி மாதங்களில் சங்கீதத்துடன் கொண்டாடப்படுகின்றன, மேலும் கரேங்கா ஜூலு கொண்டாடும் உம்கோசி வோக்வேஷ்வாமா  என்ற திருவிழாவால் ஓரளாவு  ஈர்க்கப்பட்டார். விடுமுறையின் பெயரை கூடுதல் "அ" உடன் உச்சரிக்க முடிவு செய்யப்பட்டது, இதனால் குறியீட்டு ஏழு எழுத்துக்கள் இருக்கும்.
குவான்சா என்பது 1960 களின் கறுப்பு தேசியவாத இயக்கத்தில் வேர்களைக் கொண்ட ஒரு கொண்டாட்டமாகும். ஆப்பிரிக்க அமெரிக்கர்கள் அவர்களின் ஆப்பிரிக்க கலாச்சார மற்றும் வரலாற்று பாரம்பரியத்தை இணைத்துக் உதவ ஸ்தாபிக்கப்பட்டது. என கரேங்கா கூறினார். ஆப்பிரிக்க அமெரிக்கர்கள் குவான்சாவின் ஏழு கொள்கைகளில் நாளுக்கு ஒரு கொள்கை" என்ற சமூகத்துவ ஆப்பிரிக்க தத்துவம் இது. 1960 கள் மற்றும் 1970 களின் பிளாக் பவர் இயக்கத்தின் முக்கிய நபரான கரேங்காவைப் பொறுத்தவரை, அத்தகைய விடுமுறைகளை உருவாக்குவதும் ஒரு அத்தியாவசியத்தைக் அடிக்கோடிட்டுக் காட்டுகிறது.
குவான்சாவின் ஆரம்ப ஆண்டுகளில், கரேங்கா இது இயேசு கிறித்து பிறந்த நாள் கொண்டாட்டத்திற்கு மாற்றாக இருக்க வேண்டும் என்று கூறினார். இயேசு மனநோயாளி என்றும், கிறிஸ்தவம் என்பது ஒரு "வெள்ளை" மதம் என்றும் அவர் நம்பினார். குவான்சா பலரின் ஆதரவைப் பெற்றதால், கரேங்கா தனது நிலையை மாற்றிக்கொண்டார். பின்னர் 1997 குவான்சா: குடும்பம், சமூகம் மற்றும் கலாச்சாரத்தின் கொண்டாட்டம் "எனப்பட்டது," குவான்சா மக்களுக்கு தங்கள் சொந்த மதத்திற்கு மாற்றாக உருவாக்கப்படவில்லை அல்லது மத விடுமுறை அளிக்கவில்லை என்றது. " குவான்சாவைக் கொண்டாடும் பல ஆப்பிரிக்க அமெரிக்கர்கள் இயேசு கிறித்து பிறந்த நாள் கொண்டாட்டத்துடன் குவான்சாவையும் கடைப்பிடிக்கிறார்கள்.
கோட்பாடுகள்
குவான்சா அதன் நிறுவனர் கரேங்கா குவான்ஸாவின் ஏழு கொள்கைகள் அல்லது குஸோ சபா (முதலில் நுகுசு சபா) ஏழு கொள்கைகளை சமூகத்துவ ஆப்பிரிக்க தத்துவம் என்று கூறினார். இந்த ஏழு கொள்கைகளும் கவாய்தா, ஒரு சுவாஹிலி வார்த்தையான "பொது" என்று பொருள்படும்.
சடங்குகள்
குவான்சாவைக் கொண்டாடும் குடும்பங்கள் தங்கள் வீடுகளை கலைப் பொருள்கள், கென்டே போன்ற வண்ணமயமான ஆப்பிரிக்க துணி, குறிப்பாக பெண்கள் கஃப்டான்கள் அணிவது மற்றும் ஆப்பிரிக்க இலட்சியவாதத்தைக் குறிக்கும் புதிய பழங்கள் ஆகியவற்றால் அலங்கரிக்கின்றனர். குவான்சா விழாக்களில் குழந்தைகளைச் சேர்ப்பது மற்றும் முன்னோர்களுக்கு மரியாதை மற்றும் நன்றியைத் தெரிவிப்பது வழக்கமாகும். ஆப்பிரிக்கரல்லாத அமெரிக்கர்களும் குவான்சாவைக் கொண்டாடுகிறார்கள். "மகிழ்ச்சியான குவான்சா" என்று தங்களுக்குள் வாழ்த்துகள் பரிமாறிக்கொள்வார்கள்.
பின்பற்றுதல்
தேசிய சில்லறை கூட்டமைப்பு 2004 முதல் குளிர்கால விடுமுறை நாட்களில் சந்தைப்படுத்தல் கணக்கெடுப்புக்கு நிதியுதவி அளித்துள்ளது, மேலும் 2015 ஆம் ஆண்டில் வாக்களிக்கப்பட்டவர்களில் 1.9% பேர் சுமார் ஆறு மில்லியன் மக்கள் குவான்சாவைக் கொண்டாட திட்டமிட்டுள்ளனர். 2006 ஆம் ஆண்டு 28 மில்லியன் மக்கள் குவான்ஸாவைக் கொண்டாடுகிறார்கள் என்று மௌலானா கரேங்கா தெரிவித்தார். இது உலகம் முழுவதும் கொண்டாடப்படுவதாக அவர் எப்போதும் கூறி வருகிறார். லீ டி. பேக்கர் இந்த எண்ணிக்கையை 12 மில்லியனாக இருக்கிறது என்கிறார். ஆப்பிரிக்க அமெரிக்க கலாச்சார மையம் 2009 இல் 30 மில்லியனாக இருக்கிறது என்கிறது.
See also
பகுப்பு:சனவரி சிறப்பு நாட்கள் பகுப்பு:திசம்பர் சிறப்பு நாட்கள் பகுப்பு:ஆபிரிக்க அமெரிக்கப் பண்பாடு பகுப்பு:பண்டிகைகள்
அசுட்ரோபா
பகுப்பு:முட்தோலிகள் அசுட்ரோபா (Astroboa) என்பது ஒபியுராய்டே எனப்படும் நொறுங்கு விண்மீன் வகுப்பில் உள்ள ஓர் பேரினமாகும்.
சிற்றினங்கள்
உலக கடல் உயிரினங்களின் பதிவேட்டில் கீழ்க்கண்ட சிற்றினங்கள் சேர்க்கப்பட்டுள்ளன.
நானு அவனல்ல... அவளு
நானு அவனல்ல...அவளு (ನಾನು ಅವನಲ್ಲ... ಅವಳು, தமிழ்: நான் அவனல்ல...அவள்) என்பது 2015 ஆம் ஆண்டு பி.எஸ். லிங்கதேவரு என்பவரது இயக்கத்தில் வெளியாகிய கன்னடத் திரைப்படம் ஆகும். இத் திரைப்படத்தின் கதையானது தமிழகத்தைச் சேர்ந்த பிரபல திருநங்கை எழுத்தாளர் லிவிங் ஸ்மைல் வித்யாவின் ’ஐ அம் வித்யா’ என்ற சுயசரிதையை அடிப்படையாகக் கொண்டது. இத் திரைப்படத்தில் சஞ்சாரி விஜய் முன்னணி கதாபாத்திரத்தில் நடித்திருந்தார்.
62 ஆவது இந்திய தேசிய திரைப்பட விருதில் இத்திரைப்படதிற்கு இரு விருதுகள் கிட்டின. சிறந்த நடிகருக்கான விருது சஞ்சாய் விஜய்க்கும், சிறந்த ஒப்பனைக் கலைஞருக்கான விருது ராஜூ நாகராஜுக்கும் கிடைத்தது.
கதை
இத் திரைப்படத்தின் கதையானது ஒவ்வொரு திருநங்கையரும் சந்திக்கின்ற வாழ்க்கைப் போராட்டத்தை எதார்த்தம் மீறாமல், தத்துருவமாக காட்சிபடுத்தியிருந்தார் இயக்குநர். சமூகத்தின் புறக்கணிப்புக்களையும், வாழ்க்கையின் ஏமாற்றங்களையும் தினந்தோறும் சகித்துக் கொண்டு வாழ்கின்ற ஒரு திருநங்கையின் வாழ்வைச் சொல்லும் ஒரு கதையாகும்.
குறிப்புகள்
பகுப்பு:2015 கன்னடத் திரைப்படங்கள் பகுப்பு:கன்னடத் திரைப்படங்கள்
பெருமூங்கில்
வெதிரம் [Dendrocalamus giganteus] என்பது பெருமூங்கில்.
வேரல் என்பது சிறுமூங்கில்.
பெருமூங்கில் பந்தல்கால் நடப் பயன்படும்.
சிறுமூங்கில் கிழித்துப் கூடை முடையப் பயன்படும். சிறுமூங்கிலை ஊன்றுகோலாகவும் பயன்படுத்துவர்.
வெதிர், வெதிரம், அமை கழை என்னும் சொற்கள் ஒரே புல்லினப் பெருமூங்கில் மரத்தைக் குறிப்பவை. இத்தாவரங்கள் வெப்பமண்டலம் மற்றும் மிதவெப்ப மண்டல பகுதிகளில் அதிகமாக பரவி உள்ளன. இது மூங்கில் குடும்ப உலகத்தில் அதிக எண்ணிக்கை உள்ள சிற்றினமாகும். இது கொத்தாக புதர் போன்று காணப்படும். இதன் தாயகம் தென்கிழக்கு ஆசியாவாகும்.
இதன் தண்டு உயரமானது. நீண்ட கணுவிடைப் பகுதியை கொண்டது. கணுவிடைப் பகுதி மென்மையானது கணுப்பகுதி கடினமானது. கொத்தான புதர் செடியாக வளரும். பச்சை – சாம்பல் வண்ணம் கொண்டது. ஒவ்வொரு தண்டும் கொத்தாக நெருக்கமாக புதர் போன்று தனித்தனியாக வளரும். இது 30 மீட்டர் உயரம் வரை வளரும் ( 98 அடி ) இந்தியாவில் அருணாசலப் பிரதேசத்தில் வளரும் மூங்கில் 42 மீட்டர் ( 13.7 – 9 அடி ) சாதகமான சூழ்நிலையில் ஒரு நாளைக்கு 40 செ.மீ வரை வளரும். இது குறைந்த மற்றும் உயரமான மலைப்பகுதிகளிலும், பொதுவாக ஆற்றங்கரை ஒரம் மற்றும் வீட்டுத் தோட்டத்தில் வளர்கின்றன. இத்தாவரம் வங்களதேசம், இந்தியா, இலங்கை மற்றும் தென் கிழக்கு ஆசிய நாடுகளான இந்தோனேசியா, மியான்மர் மற்றும் தாய்லாந்து பகுதிகளில் காணப்படுகிறது.
கணுக்கள் உள்ள தண்டு நேராக வளரும். இத்தண்டு சாம்பல் நிற பச்சை வண்ணம் கொண்டது. மேற்புறத்தில் சாம்பல் துகள்கள் ஒட்டியது போன்ற தோற்றம் கொண்டது, பின்னர் காயும் போது பழுப்பு பச்சை நிறமாக வழவழப்பாக மாறுகிறது. இளம் தண்டு கருப்பு ஊதா நிறம் கொண்டது. கணுவிடைப்பகுதி நீளம் 25 – 40 செ.மீ, சுற்றளவு 10 – 35 செ.மீ உள்ளது. தண்டுப்பகுதி மெல்லியதாகவும் நுனியில் மட்டும் கிளைத்திருக்கும். தொங்கும் வேர்கள் 8 வது கணுப்பகுதி வரை உள்ளது. தண்டின் அடிப்பகுதியில் உள்ள வேர்கள் பருத்து ரைசோம் போன்று தரையில் ஒட்டி உள்ளது.
பயன்பாடு
இந்தியாவில் மூங்கில் பாலங்கள் கட்டுவதற்கும் வீட்டுச் சுவர்களுக்கு மாற்றாக தூண்களாகவும் பயன்படுகிறது. மேலும் சிமெண்ட் கான்கீரிட் போடுவதற்கான தாங்கி, ஏணி, மேடைகள் அமைத்தல், மற்றும் ஓடாகவும் தரை விரிப்பாகவும் பயன்படுகிறது. இதன் இலைகள் கூரை வேயப் பயன்படுகிறது.
அடிக்குறிப்பு
பகுப்பு:இலங்கைத் தாவரங்கள் பகுப்பு:இந்தியத் தாவரங்கள் பகுப்பு:மூங்கில்
தெரசா ஆண்டர்சன்
தெரசா மேரி ஆண்டர்சன் (Teresa Mary Anderson) (பிறப்பு: 1962) ஒரு பிரித்தானிய இயற்பியலாளர் ஆவார். இவர் மான்செசுட்டர் பல்கலைக்கழகத்தின் ஜோடுரெல் வான்காணகக் கண்டுபிடிப்பு மைய இயக்குநரும் ஆவார். இவர் மான்செசுட்டர் பல்கலைக்கழகத்தில் பேராசிரியராகவும் புளூடாட் விழாவின் அறிவியல் காப்பாளராகவும் உள்ளார்.
கல்வி
தெரசா மான்செசுட்டர் பல்கலைக்கழகத்தின் இயற்பியல் பள்ளியில் 1986-ம் ஆண்டு இளநிலைப் பட்டமும் பின்னர் கருவியியல் மற்றும் பகுப்பாய்வு அறிவியலில் முதுநிலைப் பட்டமும் பெற்றார். எடின்பரோ பல்கலைக்கழகத்தில் மின் பொறியியலில் முனைவர் பட்டம் பெற்றார். பர்மிங்காம் கலை மற்றும் வடிவியில பயிலகத்தில் நுண்கலையில் முதுநிலைப் பட்டமும் பெற்றுள்ளார்
வாழ்க்கைப்பணி
கல்வியில் பட்டம் பெற்ற பின்னர் அவர் வளரும் நாடுகளில் வறுமையைத் தொழில்நுட்பம் வழியாகக் குறைக்கும் நோக்கம் கொண்ட பிராக்டிக்கல் ஆக்சன் என்ற தொண்டு நிறுவனத்தில் பணிபுரிந்தார். இமயமலையிலும் இலங்கையிலும் தென் அமெரிக்கக் காடுகளிலும் பணிபுரிந்தார். பின்னர் ஐக்கிய இராச்சியம் திரும்பி புதுப்பிக்கத்தக்க ஆற்றல் மற்றும் பருவநிலை மாற்றக் கொள்கைகள் தொடர்பாக அறிவியல் கொள்கை ஆய்வக அலகிலும் வார்விக் பல்கலைக்கழகத்திலும் பணிபுரிந்தார்.
ஜோடுரெல் பாங்க் வான்காணகம்
ஆண்டர்சன் 2006 இல் ஜோடுரெல் பாங்க் வான்காணகத்தில் சேர்ந்தார். இவர் 2010 இல் கண்டுபிடிப்பு மையத்தை உருவாக்கத் தொடங்கி அதை 2011 இல் திறந்துவைத்தார். இப்போது ஆண்டர்சன் கண்டுபிடிப்பு மையத்தின் இயக்குநராக உள்ளார். இங்கு ஒவ்வோராண்டும் 185,000 வருகையாளர்களை வரவேற்கிறார். ஜோடுரெல் பாங்க் பள்ளி நிகழ்ச்சி 2012 இல் தொடங்கியது. இந்நிகழ்ச்சிக்கு ஆண்டுதோறும் 26,000 பள்ளிக் குழந்தைகள் வருகை தருகின்றனர். இம்மையம் ஒரு சமூக முனைவகமாக இயங்குகிறது. இது வெளியில் இருந்து நிதியேதும் பெறுவதில்லை.
இந்த மையம் Live from Jodrell Bank போன்ற அறிவியல் இசை நிகழ்ச்சிகளை நடத்தியது. இவற்றில் தணல் உதடுகள், புதிய ஒழுங்கு (New Order) முரசம், கால்முட்டி (Elbow) முரசம் ஆகிய இசைகளுடன் கிராபீன், நீள அடர்மி மொத்தி போன்ற அறிவியல் ஆராய்ச்சிகளும் அடங்கும். இந்த மையம் பல விருதுகளைப் பெற்றுள்ளது. அவற்றில் செசயர் சந்தையின் ஆண்டுக் குழு விருது, பிரித்தானிய விழா விருதுகள் சார்ந்த மீஉயர் படைப்புத்திறன் விருது ஆகியன அடங்கும். ஆண்டர்சன் 2015 இல் இம்மையத்தை முதல்தரக் களமாக வளர்த்தெடுக்க சீட்டுநிதி வழியாக பன்னிரண்டு (12) மில்லியன் பவுண்டுகளைத் திரட்டினார். இவர் 2016 புளூடாட் எனும் கண்டுபிடிப்பு விழாவை ஜோடுரெல் பாங்க் வான்காணகத்தில் தொடங்கிவைத்தார். பிராக்டிகல் ஆக்சன் நிறுவனம் புளூடாட் விழா அறக்கட்டளையின் ஓர் உறுப்பாண்மையாக விளங்குகிறது. இவருக்கு மான்செசுட்டர் பலகலைக்கழகத்தில் தகைமைப் பேராசிரியர் பதவி அளிக்கப்பட்டது. ஆண்டர்சனுக்கும் ஜோடுரெல் பாங்க் வான்காணகக் கண்டுபிடிப்பு மையத்துக்கும் 2017இல் பனிக்காலப் பாதீட்டு அறிக்கையில் நான்கு (4) மில்லியன் பவுண்டுகள் வழங்கப்பட்டன. ஆண்டர்சனும் பேராசிரியர் திமோத்தி ஜான் ஓ பிறையனும் பல்லாண்டுகள் பணியாற்றிய களமாகிய உலோவல் தொலைநோக்கி இல்லம் 2019 இல் யுனெசுகோவால் பிரித்தானிய மரபு நினைவிடமகத் தேர்வு செய்யப்பட்டது.
தகைமைகளும் விருதுகளும்
ஆண்டர்சன் 2015 இல் தாப்னி ஜாக்சன் அறக்கட்டளைக்குத் தலைவரானார். இந்த அறக்கட்டளை இடையில் நின்ற அறிவியலாளர்களுக்கு மீண்டும் பணியில் தொடர உதவுகிறது.
மேற்கோள்கள்
பகுப்பு:பிரித்தானியப் பெண் அறிவியலாளர்கள் பகுப்பு:பிரித்தானிய வானியற்பியலாளர்கள் பகுப்பு:அறிவியல் பரப்புரையாளர்கள் பகுப்பு:பிரித்தானிய வானியலாளர்கள் பகுப்பு:பெண் வானியலாளர்கள் பகுப்பு:பிரித்தானிய இயற்பியலாளர்கள் பகுப்பு:பெண் இயற்பியலாளர்கள் பகுப்பு:பெண் வானியற்பியலாளர்கள்
பண்ணப்பட்டி தர்மராஜர் வகையறா கோயில்
பண்ணப்பட்டி தர்மராஜர் வகையறா கோயில் தமிழ்நாட்டில் சேலம் மாவட்டம், பண்ணப்பட்டி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் தர்மராஜர் வகையறா சன்னதியும், மாரியம்மன், சஞ்சிவிராயார்பெருமாள், விநாயகர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் முக்கிய திருவிழா நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கதை (ஆயுதம்)
கதாயுதம் அல்லது கதை என்பது பழங்காலத்தில் பயன்படுத்தப்பட்ட போர்க் கருவியாகும்.
இந்து தொன்மவியலின் அடிப்படையில் அனுமார், திருமால், பைரவர், எமன், குபேரன் என பல கடவுள்கள் இந்த ஆயுதத்தினைப் பயன்படுத்துபவர்களாக உள்ளார்கள்.
இராமாயணத்தில் இராவணன் மற்றும் வானரர்களும்; மகாபாரதத்தில் பீமன் மற்றும் துரியோதனன் முதலியவரகளும் பயன்படுத்தினார்கள்.
காண்க
சிவ தனுசு
கோடாங்கிப்பட்டி விஜயராமசாமி கோயில்
கோடாங்கிப்பட்டி விஜயராமசாமி கோயில் தமிழ்நாட்டில் தூத்துக்குடி மாவட்டம், கோடாங்கிப்பட்டி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
துப்பறிவாளன் (திரைப்படம்)
துப்பறிவாளன் (Thupparivalan) என்பது 2017 இல் வெளிவந்த தமிழ்த் திரைப்படம் ஆகும். இதனை மிஷ்கின் இயக்கியிருந்தார். விஷாலின் பிலிம் பேக்டரி நிறுவனம் இதனைத்   தயாரித்திருந்தது. விஷால், பிரசன்னா, அனு இம்மானுவேல், ஆண்ட்ரியா ஜெரெமையா ,வினய், பாக்யராஜ் ஆகியோர் முக்கியக் கதாப்பாத்திரங்களில் நடித்துள்ளனர். சிம்ரன் கெளரவத்தோற்றத்தில் நடித்துள்ளார். 2016 மார்ச்சில் துவங்கப்பட்ட இந்தத் திரைப்படம் செப்டம்பர் 24, 2017 இல் வெளியானது. இந்தக் கதையின் நாயகன் கதாப்பாத்திரமானது ஆர்தர் கொனன் டொயிலின் புதினமான  செர்லக் ஓம்சு கதையின்
இது தெலுங்கு மொழியில் டிடெக்டிவ் எனும் பெயரில் மொழிமாற்றம் செய்யப்பட்டு வெளியானது. .
தயாரிப்பு
பெப்ரவரி, 2016 இல் விஷால் பிலிம் பேக்டரி நிறுவனத்திற்கான படவேலைகளை மிஷ்கின் துவங்கினார். விஷால், துப்பறிவாளராக முக்கியக் கதாப்பாத்திரத்தில் நடிக்க ஒப்பந்தம் ஆனார்.மார்ச் 10, 2016 இல் படத்துவக்க விழா நடைபெற்றது. விஷால் சண்டக்கோழி 2 படத்தில் நடித்துக் கொண்டிருந்ததால் இந்தப் படத்தின் படப்பிடிப்பு தாமதம் ஆனது. எனவே மிஷ்கின் துணை நடிகர்களுக்கான தேர்வில் ஈடுபட்டார். தெலுங்கில் முன்னணி நடிகையாக இருந்த ரகுல் பிரீத்திசிங் இதில் நடிகையாக ஒப்பந்தம் செய்யப்பட்டார். வினய் மற்றும் பிரசன்னா ஆகியோர் துணைக்கதாப்பாத்திரங்களில் நடிக்க ஒப்பந்தம் ஆனார்கள். பாக்யராஜ் முக்கிய எதிராளி கதாப்பாத்திரத்தில் நடிக்க ஒப்பந்தம் செய்யப்பட்டார்.
செப்டம்பர் 26, 2016 இல் இந்தத் திரைப்படத்தின் விஷால் மற்றும் பிரசன்னா பங்குபெற்ற முதல் கட்ட படப்பிடிப்பு நடந்தது. ஸ்பைடர் திரைப்படத்தில் ரகுல் பிரீத்சிங் நடித்துக் கொண்டிருந்ததால் தேதி குளறுபடியால் அனு இம்மானுவேல் நாயகியாக நடிக்க ஒப்பந்தம் ஆனார். பின் அக்சரா ஹாசன் ஒரு முக்கியக் கதாப்பாத்திரத்தில் நடிக்க ஒப்பந்தம் ஆனார். ஆனால் விவேகம் திரைப்படத்தில் நடித்துக் கொண்டிருந்ததால் இவருக்குப் பதிலாக ஆண்ட்ரியா ஜெரெமையா நடித்தார்.
இந்தத் திரைப்படத்தின் படப்பிடிப்பு 2016 ஆம் ஆண்டின் இறுதி முழுவதிலும் 2017 தொடக்கத்திலும் நடைபெற்றது. பத்து நாட்கள் படப்பிடிப்பு மட்டுமே மீதம் உள்ளதாக மே, 2017இல் படக்குழு தெரிவித்தது. இந்தக் கதையின் விஷாலின் கதாப்பாத்திரமானது செர்லக் ஓம்சு தாக்கத்தில் உருவாக்கப்பட்டது என மிஷ்கின் தெரிவித்தார். அதேபோல் ஆர்தர் கொனன் டொயிலின் புதினத்தின் மருத்துவர் வாட்சனின் கதாப்பாத்திரத்தின் தாக்கத்தில் பிரசன்னாவின் கதாப்பாத்திரத்தினை வடிவமைத்திருந்தார். ஆகஸ்டு, 2017 இல் சண்டைக்காட்சியின் போது விஷாலுக்கு காலில் சிறிய காயம் ஏற்பட்டது. வினய்க்கு தோள்பட்டையில் காயம் ஏற்பட்டது. இருந்தபோதிலும் படப்பிடிப்பு தொடர்ந்து நடத்தப்பட்டது. .
வெளியிணைப்புகள்
பகுப்பு:2017 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:விஷால் நடித்த திரைப்படங்கள் பகுப்பு:கே. பாக்யராஜ் நடித்த திரைப்படங்கள் பகுப்பு:இலங்கையில் படமாக்கப்பட்ட திரைப்படங்கள்
காமிண்டன் (புலவர்)
காமிண்டன் என்பவர் ஒரு புலவர். இவரைப் பற்றிக் கொங்கு மண்டல சதகம் பாடல் 52-ல் குறிப்பிடப்பட்டுள்ளது. இந்தப் புலவர் சர்க்கரை மன்றாடியாரைக் காண மன்றாடியார் இல்லத்துக்கு வந்தார். சர்க்கரையார் சற்றே அளவளாவி விட்டு அவருக்கு விருந்தளிப்பதற்காக, காமிண்டனிடம் சொல்லிவிட்டு, உள்ளே சென்றார். சற்றே காலம் தாழ்ந்தது. அங்கு வந்த அவது வேலையாள் ஒருவன் ‘விருந்து படைக்கக் காலமாகும்’ என்று காமிண்டனிடம் கூறினார். சர்க்கரையார் தன்னை மதிக்கவில்லை என்று காமிண்டன் கருதினார். எழுந்து சென்றுவிட்டார். சமையல் முடிந்த பின் சர்க்கரையார் புலவரைத் தேடினார். தேடிச் சென்றார். கண்டார். வருக என அழைத்துவந்தார். தன்னை இழிவு படுத்தியதாகப் புலவர் சர்க்கரையாரிடம் தெரிவித்தார். சர்க்கரையார் காய்ந்துகொண்டிருக்கும் நெய்யில் தன் கையை விட்டு, தாம் அவரை இழிவுபடுத்தவில்லை என்று சத்தியம் செய்தார். புலவர் ஏற்றுக்கொண்டு சர்க்கரையார் அளித்த உணவை உண்டார். புலவர் மேலும் சர்க்கரையாரைச் சோதனை செய்வாராய் உண்ட தன் வாயைக் கழுவி விட வேண்டும் என்றார். சர்க்கரையார் அதனையும் செய்தார். சர்க்கரையாருக்குத் தமிழ்மீது அத்துணைப் பற்று.
மேற்கோள்
பகுப்பு:புலவர்கள்
திருவாரூர் பக்தவத்சலம்
திருவாரூர் பக்தவத்சலம் (பி. நவம்பர் 25) தென்னிந்தியாவைச் சேர்ந்த மிருதங்க இசைக் கலைஞர் ஆவார்.
ஆரம்பகால வாழ்க்கை
பக்தவத்சலம் ஆரம்பகால இசைப் பயிற்சியினை தனது மாமா திருவாரூர் டி. ஆர். கிருஷ்ணமூர்த்தியிடம் பெற்றார். தொடர்ந்து தனது தாயார் டி. ஆர். ஆனந்தவல்லியிடம் இசையினைக் கற்றார்.
தொழில் வாழ்க்கை
மதுரை சோமு, எம். எல். வசந்தகுமாரி, மகாராஜபுரம் சந்தானம், கே. வீ. நாராயணசுவாமி, மங்களம்பள்ளி பாலமுரளிகிருஷ்ணா போன்ற புகழ்மிக்க கருநாடக இசைப் பாடகர்களுக்கு பக்க வாத்தியமாக மிருதங்கம் வாசித்திருக்கிறார். டி. வி. சங்கரநாராயணன், கே. ஜே. யேசுதாஸ் ஆகியோருக்கு பக்க வாத்தியமாக மிருதங்கம் வாசித்து வருகிறார்.
வெளியிணைப்புகள்
பக்தவத்சலம் குறித்து தி இந்து நாளிதழில் எழுதப்பட்ட ஒரு கட்டுரை
அரசு கலை மற்றும் அறிவியல் கல்லூரி, குரும்பலூர்
அரசு கலை அறிவியல் கல்லூரி, குரும்பலூர் இந்தியாவின் தமிழ்நாட்டில், பெரம்பலூர் மாவட்டம் குரும்பலூரில் செயல்பட்டு வரும் தமிழக அரசின் கலை அறிவியல் கல்லூரியாகும். 2014ஆம் ஆண்டில் தொடங்கப்பட்ட இக்கல்லூரி தற்போது, திருச்சிராப்பள்ளி, பாரதிதாசன் பல்கலைக்கழகத்தின் கீழ் இணைவு பெற்று செயல்படுகிறது.
வெளியிணைப்புகள்
பகுப்பு:பெரம்பலூர் மாவட்டத்திலுள்ள அரசினர் கலைக் கல்லூரிகள் பகுப்பு:பாரதிதாசன் பல்கலைக்கழக இணைவுக்கல்லூரிகள்
லோக்தாந்திரிக் சமாஜ்வாதி கட்சி, நேபாளம்
மேற்கோள்கள்
பகுப்பு:நேபாளத்தின் அரசியல் கட்சிகள்